|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |  | Κόρινθος, **30 / 04 / 2018** |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ |  | Αρ. Πρωτ. : **2871** |
| ΠΕΡΙΦΕΡΕΙΑΚΗ ΔΙΕΥΘΥΝΣΗ  |  |  |
| ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ ΔΙΕΥΘΥΝΣΗ Δ.Ε. ΚΟΡΙΝΘΙΑΣ |  |  |
| Πληροφορίες: Μπέκος Ευάγγελος | **ΠΡΟΣ :** | Σχολικές μονάδες Δ.Δ.Ε. Κορινθίας |
| Ταχ. Δ/νση : Νοταρά 123, 20100  ΚΟΡΙΝΘΟΣ |  | **(*με την υποχρέωση να ενημερώσουν όλους τους εκπαιδευτικούς της σχολικής μονάδας*)** |
| Τηλέφωνο : 2741 0 77023 | **ΚΟΙΝ:** | Περιφερειακή Διεύθυνση Εκπαίδευσης Πελοποννήσου |
| FAX : 2741 0 77021 |  |  |
| e-mail : mail@dide.kor.sch.gr |  |  |
|  |  |  |
| **ΘΕΜΑ :**  | **Υποβολή Δηλώσεων Προτίμησης για τοποθέτηση σε οργανικά κενά έτους 2018** |

Μετά την ανακοίνωση από το ΠΥΣΔΕ Κορινθίας (Πράξη 10η/30-04-2018) των υπεραρίθμων εκπαιδευτικών, των τοποθετήσεων των υπεραρίθμων εκπαιδευτικών και των οργανικών θέσεων που παραμένουν κενές στις σχολικές μονάδες της Διεύθυνσης Δευτεροβάθμιας Εκπαίδευσης Κορινθίας, καλούνται όλοι οι εκπαιδευτικοί της Δευτεροβάθμιας Εκπαίδευσης Κορινθίας που:

α) υπέβαλαν αίτηση βελτίωσης,

β) βρίσκονται στη διάθεση του ΠΥΣΔΕ,

γ) επιστρέφουν από το εξωτερικό,

δ) μετατέθηκαν στο ΠΥΣΔΕ Κορινθίας με τις μεταθέσεις του έτους 2018

ε) χαρακτηρίστηκαν υπεράριθμοι και παραμένουν στην οργανική τους θέση

**να υποβάλουν από Τετάρτη 02-05-2018 έως και Δευτέρα 07-05-2018 δήλωση για τοποθέτηση στα οργανικά κενά σύμφωνα με τις κείμενες διατάξεις.**

**Στις ίδιες προθεσμίες μπορεί να υποβληθεί στο ΠΥΣΔΕ αίτηση επανεξέτασης των οργανικών θέσεων και της απόφασης χαρακτηρισμού υπεραρίθμων εκπαιδευτικών (παράγραφος 15 του άρθρου 15, Π.Δ. 100/1997).**

Η απόφαση χαρακτηρισμού υπεραρίθμων εκπαιδευτικών, η πρόταση τοποθέτησής τους σε νέες οργανικές θέσεις, ο πίνακας με τα εναπομείναντα οργανικά κενά κατά ομάδα σχολείων, σχολική μονάδα και κλάδο, διαβιβάζονται συνημμένα ηλεκτρονικά και έχουν αναρτηθεί στην ιστοσελίδα της Δ.Δ.Ε. Κορινθίας (dide.kor.sch.gr).

Οι ενδιαφερόμενοι μπορούν να υποβάλουν τις δηλώσεις τους αποκλειστικά μέσω της **της ιστοσελίδας** [**teachers.minedu.gov.gr**](https://teachers.minedu.gov.gr) **στην οποία κατατέθηκαν οι αιτήσεις βελτίωσης χρησιμοποιώντας το πλήκτρο «Διόρθωση».** Για οποιοδήποτε πρόβλημα χρήσης της ηλεκτρονικής πλατφόρμας μπορείτε να επικοινωνείτε στο 27410 – 77017 (Σιόρεντα Α.).

Υπενθυμίζεται ότι:

Α) Τα κενά, ενδεχομένως, δεν είναι μόνο αυτά που προσδιόρισε το Υπηρεσιακό Συμβούλιο, αλλά και όσα θα προκύψουν από ενδεχόμενες ικανοποιήσεις αιτήσεων βελτίωσης, για το λόγο αυτό **μπορούν οι εκπαιδευτικοί να επιλέξουν και σχολεία στα οποία σε αυτή τη φάση δεν υφίστανται οργανικά κενά αλλά μπορεί να δημιουργηθούν κατά τη διαδικασία**.

Β) Σύμφωνα με εγκύκλιο του Υπ.Π.Ε.Θ. (αρ. πρωτ. 63971/Ε2/23-04-2018) «*οι διαδικασίες οριστικών τοποθετήσεων και βελτιώσεων, καθώς και οι κρίσεις υπεραριθμίας που θα προηγηθούν, θα πραγματοποιηθούν σε κενά των νέων κλάδων/ειδικοτήτων του Ν. 4521/2018, καθώς οι σχολικές μονάδες λειτουργούν πλέον με τους νέους κλάδους/ειδικότητες και οι εκπαιδευτικοί έχουν ήδη ενταχθεί σε αυτούς»*. **Συνεπώς οι εκπαιδευτικοί να λάβουν υπόψη τους ότι οι αιτήσεις τους γίνονται με τους νέους κλάδους/ειδικότητες γεγονός που, σε ορισμένες περιπτώσεις, επιφέρει αλλαγές σε ότι ήταν σύνηθες μέχρι και το έτος 2017. Ενδεικτικά αναφέρεται η δυνατότητα των παλαιών κλάδων ΠΕ09, ΠΕ15 και ΠΕ18.02 να διεκδικήσουν εξίσου τα ανακοινωμένα οργανικά κενά κλάδου ΠΕ80 (Οικονομίας) ή όποια προκύψουν από ικανοποίηση αιτήσεων βελτίωσης.**

Γ) Παρακαλούνται οι εκπαιδευτικοί που προτίθενται να καταθέσουν αίτηση τοποθέτησης/βελτίωσης **να το πράξουν νωρίτερα από την τελική προθεσμία** για να αποφευχθούν τυχόν προβλήματα που μπορούν να οφείλονται σε δεισλειτουργία της ηλεκτρονικής πλατφόρμας με αποτέλεσμα τη μη κατάθεση αίτησης.

**Ο ΔΙΕΥΘΥΝΤΗΣ Δ.Δ.Ε. ΚΟΡΙΝΘΙΑΣ**

 **Δρ. ΙΩΑΝΝΗΣ ΦΕΙΔΑΣ**